ሲምፓዚየሙ የህብረት  ሥራ  ሴክተርን ይበልጥ  ወደ የተሻለ ደረጃ  ለማሳደግ  አስተዋጽኦ ይኖረዋል
የህብረት ስራ ሴክተርን ይበልጥ ወደ የተሻለ ደረጃ ለማሳደግ እየተካሄደ ያለው ስምፖዚየም ፣ኢግዚቢሽንና ባዛር  አስተዋፅኦ እንደሚኖረው ተገለጸ  ፡፡የህብረት ሥራ ማህበራቱ በአገሪቱ የሚገኙትን  አምራችና ሸማቹን በማገናኘት፣ ጤናማ የግብይት ሥርአትን በመፍጠር እንዲሁም ግብርናውን በማዘመኑ ረገድ የሚኖራቸው ሚና ከፍተኛ ነው ተብሏል።በአጠቃላይ 225 የሚሆኑት የህብረት ሥራ ማህበራቱ በሲምፖዚየሙ በመሳተፋቸው የኢኮኖሚ ልዉዉጥ የሚያደርጉ ከማስቻሉም በላይ  የባህል ትስስርን  ለመፍጠር  መልካም አጋጣሚ መሆኑም ተገልጿል፡፡ማህበራቱ በአግሮ ፕሮሰሲንግ፣ በገንዘብ ብድርና ቁጠባና በተለያዩ ዘርፎች እየተሳተፉና የሃገር ኢኮኖሚ ዕድገት ሚናቸዉ እየተወጡ መሆኑም ተጠቅሷል፡፡የአገር አቀፍ የህብረት ሥራ ማህበራት ኢትዮጵያ አዲስ የእድገት ምዕራፍ በጀመረችበትና ሥራዉንም ዳር ለመድረስ ከአለም አቀፍና ከአፍሪካ ጋር በጋራ ለመሥራት ከተለየዩ አህጉር መሪዎች ጋር የጋራ መግባባት ላይ መድረሱን የህብረት ሥራ  አጄንሲ ዋና ዳይሬክተር በንግግራቸው ገልጸዋል፡፡የፌደራል ሕብረት ሥራ  አጄንሲ  ዋና ዳይሬክተር አቶ  ኡስማን ሱሩር እንደተናገሩት የህብረት ስራ ማህበራቱ ለማጠናከርና ተጠቃሚነት ለማሳደግ ከ85ሺ በላይ መሠረታዊ የህብረት ስራ ማህበራት ፤388 ህብረት ስራ ዩኔኖችና 3 የህብረት ስራ ፌዴሬሽን ልዩ ልዩ ስራዎች በመስራት እንደሚገኙም ተናግረዋል፡፡ሲምፓዚየሙ በሃገራችን እና አለም አቀፍ ህብረት ሥራ ማህበራት መልካም ስኬቶችንና ልምዶችን ለአካባቢዉ እንዲያጋሩ ምቹ ሁኔታን  የፈጠረ  መሆኑን የግብርና ሚኒስትር ዲኤታ ወይዘሮ ዓይናለም ንጉሴ ተናግረዋል፡፡በኢግዚብሽን ማዕከል ከተለያዩ ክልሎች የመጡ  የህብረት  ሥራ  ማህበራት የተለያዩ ምርቶችን በኢግዚቢሽኑ  ማቅረባቸውን ገልጸዋል፡፡የህብረት ስራ ማህበራቱ 1ነጥብ 5 ሚሊየን ዜጎች የስራ እድል መፍጠሩንና፤  ከዚህም የሴቶችና ወጣቶች  የአባልነት ተሳትፎ  31ነጥብ 7 በመቶ መድረሱ ይታወሳል፡፡‹‹የህብረት ስራ ማህበራት ግብይት ለፍትሃዊ ተጠቃሚነት›› በሚል መሪ ቃል የተዘጋጀው 6ኛው ሀገር አቀፍ የህብረት ስራ ማህበራት ኤግዚቢሽን፣ ባዛርና ሲምፖዚየም በትናንትናው  ዕለት የተከፈተ ሲሆን ኢግዚቢሽኑ ለስድስት ቀናት የሚቆይ መሆኑ ተገልጿል፡፡በአጠቃላይ  በኢትዮጵያ የሚገኙት  የህብረት  ሥራ ማህበራት  20  ሚሊዮን  የሚሆኑ  አባላትና  ከ 23  ቢሊዮን  ብር በላይ  ካፒታል ያላቸው መሆኑ  ሲምፖዚሙ ላይ  ተመልክቷል ።